Cuneiform Tablet Kt v/k 133 (AKT 3 61)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-sú-en₆ qí-bi-ma um-ma i-na-a-ma i-na 66 ku-ta-ni ù 26 TÚG ša a-ki-dí-i ša a-šùr-DUG DUMU ba-za-a ir-de₈-a-ni ŠÀ.BA 55 ku-ta-ni ù 31 TÚG ša a-ki-dí-i qá-dum ša ku-ra i-ṣa-lam-tí-kà i-dí-nu-nim mì-ma ANŠE.ḪI.A ú-lá i-dí-nu-nim ša 30 ku-ta-ni ù 3 GÚ AN.NA ša šé-pì-a 1 me-at 16 TÚG.ḪI.A a-na É.GAL-lim e-ru-bu ŠÀ.BA 6 ku-ta-ni ni-is-ḫa-tim É.GAL-lúm il₅-qé me-tum 6 ku-ta-ni ik-šu-dam-ma 7 ku-ta-ni É.GAL-lúm a-na ší-mì-im il₅-qé ší-tí TÚG.ḪI-tí-kà 1 me-at 3 TÚG.ḪI.A i-na É.GAL-lim iz-ku-nim ŠÀ.BA 66 ku-ta-ni ù 31 TÚG ša a-ki-dí-i 3 GÚ AN.NA ku-nu-ku ša a-lim{ki} ANŠE.ḪI.A ku-da-dum ù i-dí-a-šur ir-de₈-ú-ni-kum ší-tí TÚG.ḪI-tí-kà 6 ku-ta-ni a qá-tí-kà a-na É kà-ri-im a-dí-i a-na 3 GÚ AN.NA ù 30 ku-ta-ni ša a-na-ku ar-de₈-a-ni mì-ma i-na a-lim{ki} ú-lá i-dí-nu-nim lu da-tum ša ḫa-ra-nim lu ni-is-ḫa-at AN.NA-ki-kà 35.66666 ma-na 5 GÍN AN.NA a-šu-mì lu-qú-tí-kà a-ni-tim i ra-mì-ni-a aš-qúl-ma i-a-tí ta-na-pá-lam i-na 98 {TÚG}ma-ku-ḫi ša ší-im e-mu-qí ša KI ma-ma-i-im al-qé-ú ŠÀ.BA 70 TÚG bur-kà-num ú-šé-bi₄-lá-kum ší-tí TÚG.ḪI-tí-kà 28 TÚG i li-bi-a 0.33333 ma-na KÙ.BABBAR ki ì-lí-ba-ni ḫa-wa-lim al-qé 3 ma-na 15 GÍN KÙ.BABBAR iš-tí na-ab-sú-en₆ al-qé 3 ma-na KÙ.BABBAR KI ba-al-ṭù-šar al-qé 6.5 ma-na 5 GÍN KÙ.BABBAR ŠÀ.BA 3 ma-na 7.5 GÍN KÙ.BABBAR a ni-kà-sí-kà ša 16 ma-na.TA ta-na-pá-lam-ma al-qé ší-tí KÙ.BABBAR-pí-kà 3.33333 ma-na 7.5 GÍN ù 28 ma-ku-ḫu ša ší-im e-mu-qí-im i-ri-ḫu-ni ù 6 ku-ta-ni ša šé-ep DUMU ba-za-a ù i-a-tí 3.33333 ma-na 7.5 GÍN KÙ.BABBAR-pí-kà 1 ma-na-um 1 ma-na-ma a-na 6.83333 ma-na 5 GÍN KÙ.BABBAR i-tur₄ 28 ma-ku-ḫu 15 GÍN.TA KÙ.BABBAR-šu-nu 7 ma-na 6 ku-ta-nu 0.5 ma-na.TA 3 ma-na 16.83333 ma-na 5 GÍN ŠÀ.BA 15 ma-na da-tum ik-šu-dam-ma 15 ma-na da-at-kà ú-ṣa-ḫi-ru-ma ší-tí KÙ.BABBAR-kà 1.8333300000000001 ma-na 5 GÍN KÙ.BABBAR-áp-kà 1 ma-na-um 1 ma-na-ma 3.83333 ma-na i-na 20 ma-na KÙ.BABBAR ša ta-na-pá-lá-ni iṣ-ḫe-er-ma ší-tum 16 ma-na 10 GÍN KÙ.BABBAR ta-na-pá-lam mì-ma KÙ.BABBAR ša ṭup-pí-im a-nim lá-ma a-na a-lim{ki} i-na šé-pí-a wa-ar-ki-tim i-na li-bi-kà ù 35.66666 ma-na 5 GÍN AN.NA ga-am-ru-um ša ḫa-ra-ni ta-na-pá-lam 19 ma-na KÙ.BABBAR ša a-na e-na-ma-nim ta-ḫi-ib-lu 13 ma-na KÙ.BABBAR DUMU bu-ut-ki-im ni-il₅-qé-ma KÙ.BABBAR a-na ṣí-ib-tim a-na-ku ù DUMU bu-ut-ki-im ni-il₅-qé-ma i-na tù-a-ri-a iš-tù a-lim{ki} 9 ma-na KÙ.BABBAR i-na li-mi-im a-al-DUG a-na e-na-ma-nim áš-qúl-ma ṭup-pá-kà u-šé-ṣí-ma i-ba-ší